Putrajaya Sentral

Putrajaya Sentral ialah sebuah stesen keretapi di barat Putrajaya, Malaysia dan merupakan stesen bagi perkhidmatan KLIA Transit dan MRT Putrajaya. Nama dahulu stesen ini adalah stesen ERL Putrajaya/Cyberjaya apabila KLIA Transit mula beroperasi pada 20 Jun 2002. Ciri-ciri stesen Lokasi Stesen ini terletak di Presint 7, Putrajaya di sempadan Selangor-Putrajaya. Di barat stesen adalah LP 29 Lebuhraya Putrajaya-Cyberjaya manakala di barat laut stesen adalah persimpangan Putrajaya–Cyberjaya Lebuhraya Utara–Selatan Hubungan Tengah Lingkaran Putrajaya. Juga terletak berhampiran adalah Hospital Putrajaya, Institut Kanser Negara, Balai Bomba dan Penyelamat Putrajaya, Depoh bas Nadiputra dan IPD Putrajaya. Pelan stesen Stesen ini adalah stesen bertingkat dimana aras platform terletak di atas tanah. Stesen ini mempunyai dua platform tengah di bawah ruang legar untuk perkhidmatan KLIA Transit. Terdapat kemudahan bagi Orang Kurang Upaya (OKU) seperti platform mesra OKU dan lif. Stesen ini adalah sebahagian daripada kompleks Putrajaya Sentral. Perkhidmatan bas Stesen ini terletak di hab bas utama bagi rangkaian bas Nadi Putra iaitu Putrajaya Sentral juga merupakan terminal bas yang terdiri daripada Terminal A (terminal bas perantara Hospital Putrajaya dan teksi), Terminal B, Terminal C (kedua-dua merupakan terminal bas ekspres ke destinasi jarak jauh) dan Terminal D (terminal bas perantara MRT dan henti-henti berhampiran stesen MRT). Rujukan